ฝีพายไทยคว้า 2 รางวัลใหญ่ เรือยาวมังกรชิงแชมป์โลกครั้งที่ 14
ปิดฉากลงอย่างสวยงาม มหกรรมการแข่งขัน เรือยาวมังกรชิงแชมป์โลก ครั้งที่ 14 ทัพฝีพายไทยคว้าแชมป์โลก เป็นเจ้าเหรียญทองครั้งแรก ได้ 59 ทอง 26 เงิน 10 ทองแดง พร้อมคว้าถ้วยรางวัลยอดเยี่ยมประเภท Nation Cup (เนชั่น คัพ) และ ประเภท Junior Cup (จูเนียร์ คัพ),วันที่ 27 ส.ค.62 การแข่งขันเรือยาวมังกรชิงแชมป์โลก ครั้งที่ 14 ซึ่งทีมฝีพายไทยคว้าเจ้าเหรียญทองได้สำเร็จ ได้ 59 เหรียญทอง 26 เหรียญเงิน 10 เหรียญทองแดง รวม 95 เหรียญ จาก 30 ชาติ 6 ทวีปทั่วโลก ที่อ่างเก็บน้ำมาบประชัน อ.บางละมุง จ.ชลบุรี ซึ่งตลอดการแข่งขันทั้ง 5 วัน ไทยในฐานะเจ้าภาพ ขึ้นเป็นผู้นำในตารางสรุปเหรียญทุกวัน และเมื่อจบการแข่งขันสามารถคว้าเหรียญได้มากที่สุด นับเป็นครั้งแรกในประวัติศาสตร์ ในทัวร์นาเมนต์กีฬาเรือยาวสากลที่ยิ่งใหญ่ที่สุดในโลก,นอกจากนี้ยังมีการมอบถ้วยรางวัลยอดเยี่ยมอีก 4 ประเภท โดยไทยได้ถ้วยรางวัล 2 ประเภท จากประเภท Nation Cup (เนชั่น คัพ), ประเภท junior Cup (จูเนียร์ คัพ) ส่วนแคนาดาได้ถ้วยรางวัลยอดเยี่ยมประเภท Womens Cup (วูเมนส์ คัพ) และประเภท Senior Cup (ซีเนียร์ คัพ),พลเรือเอกชัยณรงค์ เจริญรักษ์ นายกสมาคมกีฬาเรือพายแห่งประเทศไทย เปิดเผยว่า รวมแข่งขันทั้งหมด 5 วัน ตั้งแต่วันที่ 21-25 ส.ค.62 ทัพนักกีฬาไทยคว้าไปทั้งหมด 59 เหรียญทอง 26 เหรียญเงิน 10 เหรียญทองแดง รวม 95 เหรียญ รวมทั้งหมดทัพเรือยาวมังกรไทยสามารถทำผลงานได้อย่างยอดเยี่ยม และครองแชมป์เป็นเจ้าเหรียญทองในการแข่งขันเรือยาวมังกรชิงแชมป์โลกครั้งที่ 14 ได้สำเร็จ,การแข่งขันในครั้งนี้ถือเป็นประสบการณ์ที่ดีของนักกีฬาเรือยาวสากลของไทยในการเพิ่มพูนประสบการณ์เพื่อก้าวขึ้นไปเป็นนักกีฬาชั้นนำ ทั้งยังเป็นการยกระดับมาตรฐานกีฬาเรือยาวสากลไทยและชาติสมาชิกเอเชียตะวันออกเฉียงใต้ไปสู่มาตรฐานในการแข่งขันกีฬาบนเวทีโลก รวมถึงเปิดโอกาสให้ประชาชนคนไทยทุกคนได้สัมผัสกับการแข่งขันกีฬาระดับโลก สัมผัสกับระบบการจัดการที่เป็นมาตรฐานสากล เพิ่มความนิยมในกีฬาเรือพายให้สูงขึ้น ต่อยอดสู่การจัดการแข่งขันในประเทศไทยอย่างต่อเนื่อง และส่งเสริมด้านอุตสาหกรรมการท่องเที่ยวเชิงกีฬา สร้างรายได้ให้กับชุมชนในพื้นที่ พร้อมสร้างมูลค่าเพิ่มทางเศรษฐกิจให้มีการเติบโตขึ้นอย่างมั่นคง,นอกจากที่ทีมทัพฝีพายไทยคว้าเหรียญรางวัลเป็นเจ้าเหรียญทองทั้งหมด 59 เหรียญทอง 26 เหรียญเงิน 10 เหรียญทองแดง รวม 95 เหรียญ แล้วยังได้รับถ้วยรางวัลยอดเยี่ยมอีก 2 ประเภท ได้แก่ Nation Cup (เนชั่น คัพ) ที่ถ้วยรางวัลเบญจรงค์ ลายดอกลอย ความหมายของลาย คือ ผู้ที่มีความรู้ ความสามารถรอบด้าน พร้อมเรียนรู้และพัฒนาเพื่อให้ไปถึงเป้าหมาย ควรได้รับการยอมรับและยกย่องให้เกียรติ และประเภท Junior Cup (จูเนียร์ คัพ) ถ้วยรางวัลเบญจรงค์ ลายลูกขั้นหยดเทียน ความหมายของลาย คือ ผู้ที่มีความพยายามอย่างสูง มีความขยันหมั่นเพียร ฝึกฝนจนเกิดความชำนาญ ควรได้รับการยอมรับและยกย่องให้เกียรติ,ส่วนแคนาดาก็ไม่น้อยหน้า คว้าไปถึง 2 ประเภทเช่นกัน ได้แก่ Senior Cup (ซีเนียร์ คัพ) ถ้วยรางวัลเบญจรงค์ ลายพุ่มข้าวบิณฑ์ ความหมายของลาย คือ ผู้ที่ประสบความสำเร็จอันสูงสุด ผู้ที่มีประสบการณ์และมีผู้คนเคารพควรได้รับการยอมรับและยกย่องให้เกียรติ และประเภท Womens Cup (วูเมนส์ คัพ) ถ้วยรางวัลเบญจรงค์ ลายดอกมะลิ ความหมายของลาย คือ ผู้หญิงที่อ่อนโยนบริสุทธิ์เหมือนดอกมะลิสีขาว แต่มีความแข็งแกร่งและอดทนกล้าหาญ ควรได้รับการยอมรับและยกย่องให้เกียรติ,สรุปตารางเหรียญ ที่ 1 ไทย 59 ทอง 26 เงิน 10 ทองแดง ที่ 2 แคนาดา 32 ทอง 28 เงิน 21 ทองแดง ที่ 3 สหรัฐอเมริกา 32 ทอง 28 เงิน 21 ทองแดง ที่ 4 ออสเตรเลีย 13 ทอง 20 เงิน 27 ทองแดง ที่ 5 จีน 4 ทอง 9 เงิน 3 ทองแดง ที่ 6 เยอรมนี 4 ทอง 4 เงิน 8 ทองแดง ที่ 7 เมียนมา 4 ทอง 4 เงิน 4 ทองแดง ที่ 8 ฟิลิปปินส์ 4 ทอง 2 เงิน 4 ทองแดง ที่ 9 อินโดนีเซีย 2 ทอง 2 เงิน 2 ทองแดง ที่ 10 ยูเครน 2 ทอง 1 เงิน 1 ทองแดง ที่ 11 ไต้หวัน 2 ทอง 2 ทองแดง ที่ 12 รัสเซีย 1 ทอง 3 เงิน 3 ทองแดง ที่ 13 นิวซีแลนด์ 1 ทอง 2 เงิน 1 ทองแดง และ สิงคโปร์ 1 ทอง 2 เงิน 1 ทองแดง ที่ 15 อิตาลี 1 ทอง 1 เงิน 1 ทองแดง ที่ 16 ฮ่องกง 1 ทอง 5 ทองแดง ที่ 17 สเปน 3 เงิน 2 ทองแดง ที่ 18 ฮังการี 3 เงิน 1 ทองแดง ที่ 19 อิหร่าน 1 เงิน ที่ 20 สหราชอาณาจักร 2 ทองแดง.
ปิดฉากลงอย่างสวยงาม มหกรรมการแข่งขัน เรือยาวมังกรชิงแชมป์โลกครั้งที่ 14 ทัพฝีพายไทยคว้าแชมป์โลก เป็นเจ้าเหรียญทองครั้งแรก ได้ 59 ทอง 26 เงิน 10 ทองแดง 
เรือยาวมังกรชิงแชมป์โลก,พลเรือเอกชัยณรงค์ เจริญรักษ์